b'\n_START_ARTICLE_\nPerunsardelli\n_START_SECTION_\nLevinneisyys\n_START_PARAGRAPH_\nPerunsardelli on kaakkoisen Tyynenmeren rannikon edustalla el\xc3\xa4v\xc3\xa4 pelaginen kalalaji, jonka pyynti on keskttynyt Perun ja Chilen vesille.\n_START_SECTION_\nLis\xc3\xa4\xc3\xa4ntyminen ja elintavat\n_START_PARAGRAPH_\nPerunsardellit voivat el\xc3\xa4\xc3\xa4 kolmivuotiaaksi ja saavuttaa 20 sentin pituuden. Sukukyps\xc3\xa4ksi ne tulevat vuoden vanhoina noin 10-senttisin\xc3\xa4. Kalastuskokoisia ne ovat jo puolivuotiaina noin kahdeksan sentin mitassa. Ne sy\xc3\xb6v\xc3\xa4t kasvi- ja el\xc3\xa4inplanktonia, jopa makrozooplanktonia. Lis\xc3\xa4\xc3\xa4ntymisaika on kahdesti vuodessa.\n_START_SECTION_\nKalastus\n_START_PARAGRAPH_\nPerunsardellia on luonnehdittu maailmanhistorian voimallisimmin hy\xc3\xb6dynnetyksi kalalajiksi. Vuosisaaliit kuitenkin vaihtelevat suuresti, ilmeisesti paljolti El Ni\xc3\xb1o -ilmi\xc3\xb6n ja siihen liittyv\xc3\xa4n kumpuamisen s\xc3\xa4\xc3\xa4telemin\xc3\xa4. Huippusaalis 13,1, miljoonaa tonnia saatiin 1971, jonka j\xc3\xa4lkeen kanta romahti. Vuonna 1994 saavutettiin j\xc3\xa4lleen huippu 12,5 miljoonaa tonnia, ja vuosina 2008-2012 saaliit ovat olleet 4,2 ja 8,3 miljoonan tonnin v\xc3\xa4lill\xc3\xa4, s\xc3\xa4\xc3\xa4nn\xc3\xb6llisesti enemm\xc3\xa4n kuin mill\xc3\xa4\xc3\xa4n muulla maailman kalalla.'